རྒྱལ་ཁབ་གསུམ་གྱི་སྲས་སྲོས།
སྔར་ཁ་རག་རྩེ་རྫོང་ཞེས་པའི་རྒྱལ་ཕྲན་ཞིག་ལ་རྒྱལ་པོ་ཡབ་ཡུམ་གཉིས་
དང༌། སྲས་རྒྱུ་སྐར་འོད་ཅེས་པ་ཞིག་ཡོད། རྒྱལ་ཕྲན་དེའི་འདོད་ཡོན་ལོངས་སྤྱོད་
དང་མངའ་ཐང་ནི་རྒྱལ་ཕྲན་གཞན་ལས་མངོན་པར་འཕགས་པ་དང༌། སྡེ་མི་སེར་
ནམ་མཁའི་སྐར་ཚོགས་ལྟ་བུ་དང། བློན་འཁོར་བཅས་གྲངས་ལས་འདས། ཉིན་
ཞིག་ཆིབས་དཔོན་རྡོ་རྗེ་དགྲ་འདུལ་ཆིམས་ཆེན་ཕུན་ཚོགས་རྐྱང་པོ་དང༌། བསམ་
གྲུབ་ཟག་པ། གཡུ་འབྲུག བྲ་ནག་རྟིང་དཀར་སོགས་ཆུ་ལྡུད་པར་འགྲོ་སྐབས་ཆུ་
གཞུང་དུ་སྒམ་རིང་པོ་ཞིག་འཁྱེར་འགྲོ་བ་མཐོང་། ཁོས་ཚབ་ཚུབ་ངང་ཞགས་པ་
གཡུགས་ནས་སྒམ་དེ་ཚུར་བཏོན། སྒམ་དེར་སྒོ་ལྕགས་སེར་པོ་ཞིག་བརྒྱབ་ཡོད་
པ་དང༌། ལྗིད་ཚད་ཀྱང༌ཁོ༌པས་ཐེག་ཙམ་ཞིག་འདུག ཁོས་འདིའི་ནང་དངོས༌པོ༌
གང་འདྲ་ཞིག་ཡོད་དམ། མདང་ནུབ་ཆུ་ཁམ་པ་དང༌། ལྕི་བ་སེར་སྐམ་པའི་གྲོགས་
རྨི་བཏང་བྱུང༌། དེ་རིང་འདི་ཐོབ་པའི་ལྟས་བཟང་རེད་ཅེས་སྒལ་པར་འཁུར་ནས་
སུས༌ཀྱང༌མི༌ཤེས༌པ༌བྱས༌ནས༌ནང༌དུ་དབོར། ནང་དུ་སླེབས་རྗེས་ཆིབས་གཡོག་
གི་བྱེད་སྒོ་བྱས་ཟིན་མཚམས་སྒོ་སྒེའུ་ཁུང་ལེགས་པར་མནན་ཏེ་སྒམ་གྱི་སྒོ་ལྕགས་
བཅག་ཏེ་ཁ་ཕྱེ། བསམ་ཡུལ་ལས་འདས་པར་སྒམ་དེའི་ནང་ནས་བུ་མོ་ལོ་ན་བཅོ་
བརྒྱད་ཙམ་བྱས་པའི་མཛེས་མ་ཞིག་འདུག་པས་ཁོ་པ་སྐྲག སླར་ཞིབ་ལྟ་བྱེད་དུས་
དེ་ནི་དབུགས་ཀྱི་རྒྱུ་བ་ཆད་ལ་ཁད་དུ་ཡོད་པས་ཁོས་ལམ་སང་རླུང་བཅོས་ཇི་ཡོད་
བྱས་མཐར་གཞི་ནས་སོས། བུ་མོ༌དེས༌མིག་ཧྲིག་ཧྲིག༌ལྟ༌བ༌ལས༌གང་ཡང་མ་
-205-

ལྷ་སའི་དམངས་ཁྲོད་སྒྲུང་གཏམ།、
ཆིབས་
བཤད། མིག་བལྟས་པས་ན་སྔར་བས་མཛེས་སྡུག་ལྡབ་འགྱུར་དུ་སོང༌།
དཔོན་གྱིས་ཁྱེད་རང་སྒམ་ནང་བླུག་ནས་ཆུ་ལ་སུས་གཡུགས་བྱུང་ཞེས་བརྗོད། བུ་
མོ་དེས་གཞི་ནས་ཁོས་རང་ཉིད་བསྐྱབས་པ་ཤེས་ཏེ་ཁ་མ་གྲགས་པར་མིག་ཆུ་
ལྷུང༌ལྷུང་དུ་བབ། དེ་ནས་བུ་མོ་དེ་རིམ་བཞིན་དྲན་པ་སོས་ཏེ་ཆིབས་དཔོན་ལ་
དགའ་གུས་ཀྱི་རྣམ་འགྱུར་ཅི་ཡང་སྟོན། འོན་ཏེ་དེ་ནི་སྐད་ཆ་ཚིག་གཅིག་ཀྱང་
བཤད་མི་ཤེས་པའི་ལྐུགས་མ་ཞིག་རེད་འདུག
ཆིབས་དཔོན་གྱི་སེམས་ལ་རང་ཉིད་ལ་ཕྲུ་གུ་གཏན་ནས་མེད་ཀྱང་ཆུ་ནང་
ནས་བུ་མོ་འདི་རྙེད་པ་དེའང་སྔོན་ལས་འབྲེལ་བའི་རྟགས་ཡིན། མོ་ནི་སྨྲ་ཤེས་
མེད་ཀྱང་གོ་ཤེས་འདུག་བསམ་ནས་དགའ་སྤྲོ་ཆེན་པོ་བྱུང་སྟེ་མིང་ལ་ཆུ་ལྷ་སྒྲོལ་
མ་ཞེས་བཏགས། དེ་ནས་བཟུང་ཁོ་པའི་ཕྲུ་གུ་དང་དབྱེར་མེད་ཀྱི་བྱམས་སྐྱོང་བྱེད་
པ༌དང༌། ཆུ༌ལྷ་སྒྲོལ་མས༌ཀྱང༌རང༌གི༌ཕ༌དངོས༌ལྟ༌བུར༌དགའ༌བརྩེ༌བྱེད༌པ་དང་
ནང་ལས་སྣ་ཚོགས་དང་འཐག་ལས་སོགས་ཀྱང་བྱས་པས་ཆིབས་དཔོན་དགའ་
སྤྲོ་ཇེ་ཆེར་སོང༌། འོན་ཀྱང་བུ་མོ་དེས༌ཕྱི༌མི༌ཡོང༌ན༌འཕྲལ༌དུ༌ཡིབ༌ནས༌སྡོད་པ་
དང༌། ད་དུང་ཕ་ཚབ་ལ་ལྐུགས་བརྡ་བྱས་ཏེ་ང་ཡོད་ལུགས་སུ་ལའང་མ་བཤད་
ཨང་ཞེས་ལབ། ཡང་ཉིན་ཞིག་ཆིབས་དཔོན་ཆུ་ལྡུད་སྐབས་ལུང་པའི་མདའ་ནས་
སྐྱེས་པ་གསུམ་ཡོང་གི་ཡོད་པ་རེད། སྐྱེས་པ་རྒན་པ་དེས་ཨ་ཡ་མཚན། དུས་ཚོད་
ལ་ འགྱུར་ ལྡོག་ བཏང་ བ་ མིན་ ནམ་ཨང༌། ཆུ་ནི་འདི་མིན་པ་གཞན་མེད་ཅེས་
བརྗོད་པ་དང༌། སྐྱེས་པ་གཞན་ཞིག་གིས་ཆུ་གཏིང་དུ་བྱིང་བ་མིན་ནམ་ཞེས་ཟེར།
ཡང་གཅིག་གིས་ཤིང་སྒམ་ཆུ་སྟེང་དུ་འཕྱོ་བ་ལས་གཏིང་དུ་བྱིང་མི་སྲིད་ཅེས་ཟེར།
དེར་ཆིབས་དཔོན་ཡ་མཚན་སྐྱེས་ནས་སྐྱེས་པ་གསུམ་ལ་རྒྱུ་མཚན་དྲིས། འོན་ཏེ་
-206-

সাদমা
མི༌དེ༌ཚོས༌དྲང༌པོ༌མ༌བཤད༌པར༌ཁྱོད་ལ་ཇུས་གཏོགས་མེད་ཅེས་བརྗོད། ཆིབས་
དཔོན་གྱིས་འོ་ན་ཇུས་གཏོགས་མི་བྱེད། ཤིང་སྒམ་རིང་པོ་སྒོ་ལྕགས་སེར་པོ་ཞེས་
ཆིག་ལབ་བརྒྱབ། སྐྱེས་པ་རྒན་པ་དེས་འཕྲལ་དུ་ཆིབས་དཔོན་ལ་ཁྱོད་ཀྱི་གང་
གསུང་གི་ཡོད་དམ་ཞེས་དྲིས། ཆིབས་དཔོན་གྱིས༌གང༌ཡང༌བཤད༌ཀྱི་མེད་ཅེས་
ཟེར། སླར་ཡང་ཁོང་ཚོས་ཆིབས་དཔོན་ལ་ཨུ་ཚུགས་ཀྱིས་དྲིས་པ་དང་མཪ་ཟན་
དང་གྲོད་ཆང་སོགས་ཀྱང་བཏེགས། ཆིབས་དཔོན་ན་རེ་ཁྱོད་ཚོས་འཚོལ་བའི་
དངོས་པོ་དེ་གང་རེད་ཅེས་དྲིས། མི་གཞན་ཞིག་གིས་སྒམ་ཞིག་རེད་ཅེས་བཤད།
ཆིབས་དཔོན་གྱིས་སྒམ་རིང་པོ་སྒོ་ལྕགས་སེར་པོ་བརྒྱབ་པ་ཞིག་མ་རེད་དམ་ཞེས་
དྲིས། མི་གཞན་ཞིག་གིས་དེ་རང་རེད། གང་དུ་འདུག་ཅེས་བྲེལ་བྲེལ་ཚུབ་ཚུབ་
ངང་དྲིས། ཆིབས་ དཔོན་ གྱིས་ སྒམ་ དེ་ ནང་དངོས་པོ་གང་ཡོད་དམ་ཞེས་དྲིས།
སྐྱེས་པ་རྒན་པ་དེས་ལྡབ་ལྡིབ་ངང་གོས་ཆེན་རེད་ཅེས་ཟེར། ཆིབས་དཔོན་ན་རེ་
ངས་དེ་འདྲ་མཐོང་མ་བྱུང༌། ངས་མཐོང་བའི་སྒམ་དེའི་ནང་དུ་བུ་མོ་ཞིག་འདུག་
ཅེས་ བཤད། མི་གཞན་ཞིག་གིས་དེ་རང་རེད། དེ་རང་རེད། གང་ དུ་ འདུག
མགྱོགས་ཙམ་གསུང་དང་ཅེས་ཟེར། ཆིབས་དཔོན་གྱིས་ཁྱོད་ཚོས་བུ་མོ་དེ་སྒམ་
ནང་ བླུགས་ ནས་ ཆུ་ ལ་ སྐྱུར་དོན་དང༌། སྐྱུར་མཁན་སུ་ཡིན། ཁྱོད་ཚོས་འཚོལ་
སོང་བཤད་ཆོག རྫུན་ཚིག་
གཅིག་ཀྱང་མི་བཤད་ཅེས་ཟེར། དེ་ནས་སྐྱེས་པ་རྒན་པ་དེས་དྲང་པོ་ཞུས་ན། བུ་
མོ་དེ༌ནི༌ང༌ཚོའི་ཡུལ་གྱི་མི་སེར་ཉམ་ཆུང་ཞིག་གི་བུ་མོ་རེད། མིང་ལ་འཛོམས་
སྐྱིད་ཟེར། ང་ཚོ་འདོད་དཔལ་རྒྱལ་ཁབ་ཀྱི་སྲས་ལྷ་བུ་དོན་གྲུབ་བུ་མོ་དེར་ཆགས་
ནས་འབྲེལ་བ་གནང་རྒྱུའི་ཇུས་ཆ་ཐེངས༌མང༌བཤམས༌ཀྱང༌ལམ༌དུ༌མ་ལྷོངས།
-207-

ལྷ་སའི་དམངས་ཁྲོད་སྒྲུང་གཏམ།,
ཉིན་ཞིག་རྒྱལ་པོ་ཡབ་ཡུམ་གཉིས་དང་བློན་འཁོར་ཚོས་ལྷ་བུ་དོན་གྲུབ་ལ་རིགས་
རྒྱུད་རྒྱལ་རྒྱུད་དམ། ཡང་ན་སྐུ་དྲག་གཅིག་གི་སྲས་མོ་ཞིག་བཙུན་མོར་མཚན་
གསོལ་རྒྱུ་བྱས། འོན་ཏེ་བུ་ལྷ་བུ་དོན་གྲུབ་ཀྱིས༌ང༌ལ༌བཙུན་མོ་འཛོམས་སྐྱིད་མ་
བྱུང༌ན༌ང༌ཡུལ་གཞན་དུ་འཁྱམ་འགྲོ་བ་ལས་རྒྱལ་གཞིས་མི་སྐྱོང་ཞེས་མཐའ་
གཅིག་ཏུ་གསུང་སྟབས། གདུག་རྩུབ་ཅན་གྱི་རྒྱལ་པོ་ཡབ་ཡུམ་གཉིས་ཀྱིས་རྒྱལ་
སྲས་ ཪེ་ ཐག་ ཆོད་ པའི་ ཕྱིཪ་ འཛོམས་སྐྱིད་ཆུ་ལ་བསྐྱུར་བ་རེད། ང་ཚོ་ནི་མོའི་
གཉེན་ཉེ་སོགས་གང་ཡང་མིན། འོན་ཀྱང་སྙིང་རྗེས་མ་བཟོད་པར་སྐྱོབ་རེ་བྱས་
པ་ཡིན་ཞེས་བརྗོད། ཡང་ཆིབས་དཔོན་གྱིས་བུ་མོ་དེ་ལྐུགས་མ་རེད་དམ་ཞེས་
དྲིས། མི་གཞན་ཞིག་གིས་ག་ལ་ཡིན། སྨྲ་ལྕེ་བདེ་ལ་དྲན་རྣོ་བ། བཞིན་བཟང་ལ་
གཟུགས་ལེགས་པ་བཅས་ཤིག་རེད། དེ་ལྟར་མིན་ན་རྒྱལ་སྲས་ཆགས་པ་ག་ལ་
སྲིད། འོན་ཀྱང་མོ་ལ་ཕ་མ་གཉིས་མེད་པའི་དྭ་ཕྲུག་ཅིག་རེད་ཅེས་བརྗོད། ཆིབས་
དཔོན་གྱིས་སྙིང་རེ་རྗེ་ཞེས་བརྗོད། མི་གཞན་ཞིག་གི་གང་དུ་འདུག མགྱོགས་
ཙམ་གསུང་དང་ཞེས་དྲིས། ཆིབས་དཔོན་གྱིས་ད་ནི་ཉ་ཡིས་བཟས་ཚར་བ་ཡོད།
ཉིན༌ཤས༌ཀྱི༌སྔོན༌དུ༌རྟ༌ཆུ༌ལྡུད༌པར༌ཡོང་དུས་ཆུ་གཞུང་དུ་སྨྲེ་སྔགས་འདོན་གྱིན་
ཁྱེར་སོང། ངས་ནི་སྐྱོབས་ཐབས་མ་རྙེད་ཅེས་བརྗོད། སྐྱེས་པ་དེ་རྣམས་དབུགས་
རིང་གཏོང་བཞིན་ད་ཐབས་མེད་ང་ཚོ་ལོག་འགྲོ་ཞེས་མ་ཎི་བགྲང་གིན་ལོག་སོང༌།
ཆིབས་དཔོན་ནང་དུ་སླེབས་དུས་ཆུ་ལྷ་སྒྲོལ་མས་བཟའ་བཏུང་ལེགས་པར་
བཟོས་ནས་སྒུག་བསྡད་ཡོད་པ་དང་། ཡུན་རིང་འགོར་བྱུང་ཟེར་བའི་བརྡ་བྱས།
ཆིབས་དཔོན་གྱིས་ཆུ་ལྷ་སྒྲོལ་མ། རང༌གིས༌ང༌ལ༌སྒྲུང་ཞིག་ཤོད་དང་ཞེས་ཟེར།
བུ་མོས་མགོ་གཡུག་གཡུག་བྱས། ཆིབས་དཔོན་གྱིས་འོ་ན། ངས་སྒྲུང་ཞིག་བཤད་
-208-

གཏམ་རྒྱུད། p
རྒྱུ༌ཡིན༌པས༌རྣ༌བ༌མ༌གཡེང༌བར༌ཉོན་ཞིག་ཅེས་ཟེར། བུ་མོས་མགོ་ལྕོག་ལྕོག་
བྱས། ཆིབས་དཔོན་གྱིས་སྒྲུང་དེའི་མིང་ལ་རྒྱལ་སྲས་ལྷ་བུ་དོན་གྲུབ་དང་བུ་མོ་
འཛོམས་སྐྱིད། ཟེར་བ་རེད་ཅེས་བརྗོད་འཕྲལ་ཆུ་ལྷ་སྒྲོལ་མས་ཨཱ་ཞེས་སྐད་ཆེན་
པོ་ཞིག་ཤོར་ནས་ཆིབས་དཔོན་ལ་འཁྱུད་ནས་པ་ཕ། ངའི་པ་ཕ་ཁྱེད་ཀྱིས་ཅི་ནས་
ཀྱང་དེ་འདྲ་མ་གསུང་ཨང༌། གཞན་ལ་ཅི་ནས་ཀྱང་གསུང་མི་ཉན། ང་ནི་ཁྱེད་ཀྱི་
བུ་མོ་རང་བྱེད་རྒྱུ་ཡིན། ཁྱེད་ནམ་ཚོའི་བར་དུ་ངས་ཞབས་ཞུ་བྱེད། ང་ནམ་ཡིན་
རུང༌ལྐུགས་མ་བྱས་ན་ཉིན༌ཞིག༌ལྷ༌བུ༌དོན༌གྲུབ༌ཀྱི༌བློན༌པོས༌ང༌ངོ༌ཤེས་ན་ང་
གསོད་ངེས་རེད་ཅེས་བརྗོད།
རྒྱལ་སྲས་ལྷ་བུ་དོན་གྲུབ་ནི་འཛོམས་སྐྱིད་ཆུ་ལ་བསྐྱུར་བ་ཐོས་རྗེས་མདའ་
གཞུ་ཞིག་འཁྱེར་ནས་གར་འགྲོའི་དམིགས་ཡུལ་མེད་པར་ཡུལ་གྱར། དེ་ཀློག་པ་
པོའི་ཐུགས་ལ་འཇོག་རོགས་གནང༌། ད་ཁ་རག་རྩེ་རྫོང་གི་རྒྱལ་སྲས་རྒྱུ་སྐར་འོད་
ཀྱི་སྐོར་ཞུ་རྒྱུ་ཡིན། ཁོང་ནི་ཉིན་མོ་རྟ་རྒྱུག་མདའ་འཕེན་བྱེད་པ་དང་། སྔ་དགོང་
གཞུ་བཀུག་པ། ཁོམ་པ་ཡོད་དུས་བློན་པོའི་བུ་ཕྲུག་དང་མི་སེར་གྱི་བུ་ཕྲུག་མཉམ་
དུ་རྩེད་འཇོ་སྣ་ཚོགས་ ལ་ རོལ་གྱི་ཡོད། འོན་ཀྱང་ཡབ་ཡུམ་གཉིས་ཀྱིས་ཁྱོད་
རིགས་ངན་ཐ་ཤལ་མཉམ་དུ་འགྲོགས་དོན་ཅི་ཞེས་བཀའ་བཀྱོན་གནང་གི་ཡོད།
དེ༌ནས༌མི༌རིང༌བར༌ཆིབས༌དཔོན་ལ་བུ་མོ་གཅིག་ཡོད་ལུགས་ཚང་མས་ཤེས།
འོན་ཀྱང་སྔར་ཁོང་ལ་ཕྲུ་གུ་མེད་པར་ད་མཚམས་གང་ནས་བྱུང་བ་ཡིན་ནམ་ཞེས་
ཚང་མས་ཡ་མཚན་བྱེད། དེ་རྒྱལ་པོས་ཤེས་ནས་ཉིན་ཞིག་ཆིབས་དཔོན་ལ་ཁྱེད་
ལ་བུ་མོ་གཅིག་ཡོད་སྐད་འདུག༌པ༌གང་ནས་བྱུང་ཞེས་དྲིས། ཆིབས་དཔོན་གྱིས་
ལྷོ་ཡུལ་དུ་ཡོད་པའི་ངའི་གཅུང་པོའི་བུ་མོ་རེད། ང་རང་འཆི་དུས་དབུགས་ཆུ་
-209-

ལྷ་སའི་དམངས་ཁྲོད་སྒྲུང་གཏམ།
བླུགས་མཁན་ཞིག་ཡོང་སྙམ་ནས་གསོས་པ་ཡིན་ཞེས་ཞུས། རྒྱལ་པོས་ཁྱོད་ཀྱིས་
མི་བབ་སྤྱན་ཞུཪ་ ཁྲིད་ མི་ ཡོང་ བ་ ཅི་ཡིན་ཞེས་དྲིས། ཆིབས་དཔོན་གྱིས་མོ་ནི་
ལྐུགས་མ་ས་ཡིས་ཐེགས་ཙམ་ཞིག་ཡིན་པས། རྒྱལ་པོའི་ཞལ་མཇལ་མ་ཕོད་ཅེས་
ཞུས། རྒྱལ་པོས་ངེས་པར་དུ་མི་བབ་སྤྱན་ཞུཪ་ཁྲིད་ཡོང་དགོས་ཞེས་བཀའ་ཕབ།
ཆིབས་དཔོན་གྱིས་བཀའ་བཞིན་ཞུའོ་ཞེས་བརྗོད་དེ་ཕྱི་ཉིན་སྒྲོལ་མར་གཙང་སྦྲ་
བྱེད་དུ་བཅུག་རྗེས་མི་བབ་སྤྱན་ཞུར་ཁྲིད། རྒྱལ་པོས་བུ་མོ་དེ་མཐོང་འཕྲལ་ཧང་
སངས་ནས་འདི་ལྐུགས་མ་དངོས་འབྲེལ་རེད་དམ་ཞེས་དྲིས། ཆིབས་དཔོན་གྱིས་
རྫུན་ག་ལ་ཞུ་ཕོད་ཅེས་ཞུས། རྒྱལ་པོས་རིགས་ངན་རྣམ་པ་ཡག་ཅེས་པ་ངོ་མ་རེད་
འདུག་ད་མར་ཁྲིད་ཅེས་ཟེར།
དེ་ནས་ཁོང་གཉིས་ལོག་འགྲོ་སྐབས་སྒོ་འཕྱོཪ་འོག་ཏུ་རྒྱལ་སྲས་རྒྱུ་སྐར་
འོད་དང་འཕྲད། སྒྲོལ་མས་རྒྱུ་སྐར་འོད་མཐོང་འཕྲལ་མགོ་བོ་དམས་ཏེ་བསྡད།
སྒྲོལ་མས་
རྒྱུ་སྐར་འོད་ཀྱིས་གཅེས་འབངས་ཁྱོད་ཀྱི་མིང་ལ་ཅི་ཟེར་ཞེས་དྲིས།
མཉེན་ ཞིང་ དཀར་ བའི་ ལག་ གིས་ སྨྲ་ སྒོར་ མཛུབ་ བརྡ་ བྱས་ རྗེས་ མགོ་ གཡུག་
གཡུག༌ཅིག༌བྱས༌ཏེ༌ལྐུགས༌མ༌ཡིན༌པའི་བརྡ་བསྟན། ཆིབས་དཔོན་གྱིས་ཀྱང་མོ་
ནི་ལྐུགས་མ་རེད། ངའི་གཅུང་པོའི་བུ་མོ་ཡིན་པས་ལྷོ་པ་བ་རེད་ཅེས་བརྗོད།
རྒྱལ་སྲས་རྒྱུ་སྐར་འོད་ཀྱིས་ཨཱ་ཁ་ཞེས་ཤར་རེར་ཕོ་བྲང་ནང་ལ་ལོག ཉིན་ཞིག་རྒྱུ་
སྐར་འོད་ཀྱི་གམ་བཅར་གཟིམ་དཔོན་ཞིག་ཡོང་ནས་ཆིབས་དཔོན་ལ་རས་ཐུམ་
ཞིག་སྤྲད་དེ་འདི་རྒྱལ་སྲས་ཀྱི་ཁྱོད་ལ་སྤྲོད་ཤོག་གསུང་གི་འདུག་ཅེས་བཤད།
ཆིབས༌དཔོན༌གྱིས༌ནང༌དུ༌ཕྱིན༌ནས༌ཁ༌ཕྱེ༌སྐབས༌དེ༌ནང༌དུ༌དངུལ༌སྲང༌མང༌པོ་
དང༌། གསེར་གྱི་ཚིགས་ཁེབས་གཅིག བུ་མོ་ཆུ་ལྷ་སྒྲོལ་མ་དང་འབྲེལ་བ་བྱེད་
-210-

གཏམ་རྒྱུད།
རྒྱུའི་སྐོར་གྱི་གསང་ཡིག་བཅས་ཡོད་པ་རེད། ཆིབས་དཔོན་དགའ་ཐག་ཆོད་ནས་
པར་དེ་དོན་བ
ཆུ་ལྷ་སྒྲོལ་མར་དེ་དོན་བཤད། མོ་ནི་དགའ་རྒྱུ་ཕར་བཞག་སྡུག་བསྔལ་བར་གྱུར།
ཆིབས་དཔོན་གྱིས་རྒྱལ་སྲས་ཀྱིས་ཁྱོད་ལ་གནང་བྱ་བཟང་པོ་གནང་བར་མ་ཟད་
མཉེས་ཚོར་གནང་བ་དེ་ནི་བྱ་བ་བཟང་པོ་ཞིག་རེད། ཁྱོད་མི་དགའ་མ་བྱེད་ཅེས་
ཟེར། བུ་མོས་ད་ཡང་ངའི་དགྲ་བོ་འདིས་ངའི་ཚེ་སྲོག་གཉིས་པ་དེ་བཅོམ་པའི་
མགོ་ཚུགས་སོ་ཞེས་ཟེར། ཆིབས་དཔོན་གྱིས་ཁྱོད་ཀྱི་དགྲ་བོ་སུ་རེད། མུ་ཅོར་མ་
བཤད་ཅེས་བཤད། བུ་མོས་དགྲ་བོ་ནི་ངའི་གཟུགས་དང་ལང་ཚོ་འདི་རེད་ཅེས་
བརྗོད། ཆིབས་དཔོན་ཡུད་ཙམ་གང་བཤད་འདི་བཤད་མེད་པར་ལུས། དེ་ནས་
མི༌རིང༌བར༌ཁ་རག་རྩེ་རྫོང༌གི༌ཕྱི༌ནང་བློན་འཁོར་ཚོས་རྒྱལ་དོན་གྲོས་གླེང་བྱེད་
སྐབས་ཤིག་ཏུ་རྒྱལ་སྲས་རྒྱུ་སྐར་འོད་ལ་བཙུན་མོ་བཞེས་རན་པའི་སྐོར་ཡབ་རྒྱལ་
པོར་སྙན་ལྕག་ཞུས། རྒྱལ་པོས་ཆེད་མངགས་མི་མངགས་ཏེ་རྒྱལ་ཕྲན་ཁག་གི་
སྲས་མོ་དང༌། སྐུ་དྲག་ཆེ་གྲས་ཀྱི་སྲས་མོ་ལེགས་ཉེས་རྩད་གཅོད་པར་བཏང་།
འོན་ཀྱང་སྲས་རྒྱུ་སྐར་འོད་ཀྱིས༌ང༌ལ༌